NOTIFICARE CU PRIVIRE LA PROTECŢIA DATELOR PERSONALE
Colegiul Județean al Medicilor Hunedoara, denumită în continuare CJM Hunedoara, CUI 13146114, asociație profesională a medicilor, fără scop patrimonial, cu sediul în strada 22 Decembrie, nr. 42, mun. Deva, judeţul Hunedoara, tel. 0254234259, fax: 0254234300, email: colmedhd@yahoo.com, vă informează prin prezenta despre prelucrarea datelor dumneavoastră personale de către CJM Hunedoara şi drepturile pe care le aveţi în conformitate cu REGULAMENTUL (UE) 2016/679 al Parlamentului European şi al Consiliului din 27 aprilie 2016 (denumit în continuare GDPR) şi legislaţia naţională privind protecţia şi securitatea datelor personale, în vigoare. 

Ne propunem să protejăm datele personale ale medicilor membrii ai CJM Hunedoara și angajaților și să fim transparenți cu privire la categoriile de date prelucrate. CJM Hunedoara înțelege obligațiile care îi revin faţă de dumneavoastră ca medic, membru al CJM Hunedoara și angajați cu contract de muncă și dorește să vă ajute să înţelegeţi cum şi de ce prelucrăm datele dumneavoastră. 

Această notificare adresată dvs. are menirea de a clarifica modalităţile în care CJM Hunedoara foloseşte datele cu caracter personal ale  medicilor înscriși și angajaților cu contract de muncă și trebuie studiată coroborat cu politica de protecţie şi securitatea a datelor CJM Hunedoara. 

Legislaţia în acest domeniu se schimbă rapid şi noi anticipăm că această notificare va fi revizuită şi adusă la zi în acord cu noile reglementări. 

1 Scopul şi baza legală a prelucrărilor 

În conformitate cu legislaţia naţională (Legea nr. 190/2018, Legea nr. 506/2004) şi europeană (Regulamentul 2016/679/UE, Directiva 2002/58/CE) în vigoare, CJM Hunedoara are obligaţia de a administra în condiţii de siguranţă şi numai pentru scopurile specificate, datele personale care îi sunt furnizate. 

CJM Hunedoara prelucrează datele dumneavoastră personale în conformitate cu prevederile GDPR, ale legilor locale şi europene privind protecţia datelor precum şi, în calitate organizație profesională și de angajator, în conformitate cu prevederile specifice legislaţiei în vigoare.
 În momentul în care doriți să deveniți membru al Colegiului Medicilor din România sau să încheiați un contract de muncă, departamentul de resort al CJM Hunedoara vă solicită un set de date personale şi documente: 

a) Datele personale furnizate de dumneavoastră, în calitate de membru al CJM Hunedoara sau angajat, în mod liber, notate pe propria răspundere pe formularele-tip folosite la înscriere sau angajare, dar şi copiile după documentele de identitate, de stare civilă, studii şi calificări, starea de sănătate, date fiscale / bancare, sunt necesare în contextul îndeplinirii obligaţiilor legale privind întocmirea certificatului de membru sau încheierea contractului individual de muncă. 
b) Datele dumneavoastră personale sunt prelucrate pentru: 
- întocmirea certificatului de membru,  contractului individual de muncă (CIM, întocmirea dosarului de personal); 

- completarea REVISAL ( pentru salariații cu contract de muncă ); 

- întocmirea şi transmiterea statelor de plată ( pentru salariații cu contract de muncă ); 

- plata salariului şi / sau altor sume (deconturi); 

- comunicarea medic / organizație profesională, angajat / angajator; 

- respectarea oricărei cerinţe legale de reglementare în domeniul sistemului informatic al evidenței medicilor, baze de date locale, baze de date naționale, fișiere electronice de evidență;
- declarații fiscale; 

- monitorizarea / securitatea persoanelor, spaţiilor, bunurilor utilizate de CJM Hunedoara; în acest context CJM Hunedoara poate supraveghea video unele părţi ale incintelor în care îşi desfăşoară activitatea pentru asigurarea pazei şi protecţiei persoanelor, bunurilor şi valorilor, a imobilelor şi a împrejmuirilor acestora; 

- scopuri arhivistice; 

- scopuri statistice. 

Dacă, la înscriere și menținerea în CJM Hunedoara precum și la angajare, nu sunteţi de acord cu furnizarea datelor personale, CJM Hunedoara în calitate de asociație profesională a medicilor, precum și angajator, nu poate să demareze demersurile legale pentru întocmirea certificatului de membru, a avizului anual pentru exercitarea profesiei de medic și contractului individual de muncă.

2. Temeiul legal al prelucrării datelor 
Legalitatea prelucrării datelor dumneavoastră cu caracter personal o reprezintă 

- articolul 6 alineatul (1) litera (b) din GDPR – prelucrare în scopuri precontractuale şi contractuale 

           precum şi  
- pentru îndeplinirea unei obligaţii legale care îi revin operatorului (CJM Hunedoara), conform articolului 6 alin. (1) litera c) din GDPR. 

În măsura în care sunt necesare categorii speciale de date cu caracter personal (ex. date privind starea dvs. de sănătate), CJM Hunedoara solicită consimţământul dvs. în conformitate cu prevederile art. 9 alin. (2) lit. (a) din GDPR. Efectuarea de studii statistice, în măsura în care vor fi făcute, se vor face în baza art. 9 alin. (2) lit. (j) din GDPR. 

Legislaţia care guvernează obligativitatea înscrierii în CMR și raporturile de muncă sunt următoarele: Legea nr. 95 /2006 privind reforma în domeniul sănătății, Statutul Medicilor din România, Codul Deontologic, diferite Decizii emise de Colegiul Medicilor din România, Codul Muncii şi Codul Fiscal în vigoare.

3. Tipuri de date cu caracter personal pe care le prelucrăm 
Politica privind protecţia şi securitatea datelor personale a CJM Hunedoara este de a colecta numai datele personale necesare în scopuri convenite şi solicităm medicilor membrii ai CJM Hunedoara precum și angajaţilor noştri să ne comunice date cu caracter personal numai acolo unde este strict necesar acestor scopuri. Atunci când trebuie să prelucrăm datele personale pentru a executa anumite obligaţii legale în interesul legitim şi asumat al medicilor membrii ai CJM Hunedoara precum și angajaţilor noştri, putem solicita acestora să furnizeze informaţii şi despre alte persoane vizate, cum ar fi membri familiei (ex. copii şi  /sau părinţi aflaţi în întreţinere pentru anumite deduceri, etc.). 

Datele pe care le deţinem despre dumneavoastră sunt în principal informaţiile pe care ni    le-aţi furnizat cu ocazia înscrierii în colegiu sau angajării, completate ulterior cu informaţii generate de modificarea legislației, evoluția programelor informatice, diverse raportari statistice, întocmirea contractului de muncă. 

Categoriile de date personale (clasice sau digitale) care vă sunt solicitate şi supuse prelucrărilor sunt următoarele: 

- nume, prenume; 

- CNP; 

- seria şi nr. de la CI / Paşaport; 

- sexul; 

- data şi locul naşterii; 

- cetăţenia / dubla cetățenie; 

- semnătura; 

- datele din actele de stare civilă; 

- nr. dosar de pensie; 

- asigurări de sănătate şi sociale; 

- profesie; 

- loc de muncă; 

- formare profesională – diplome, studii; 

- situaţia familială; 

- situaţia militară;
- detalii de contact - număr de telefon personal, adresă de email, adresa de domiciliu / reşedință, etc.; 

- date bancare; 

- referinţe / recomandări; 

- accidente de muncă; 

- publicaţii; 

- certificate de participare și absolvire de la cursuri, simpozioana, etc. 

Ne rezervăm dreptul de a decide ce date vom avea nevoie pentru înscrierea în CJM Hunedoara în calitate de membru și întocmirea contractului de muncă în calitate de angajat, strict în conformitate cu prevederile legale. 

4. Date speciale ale angajaţilor deţinute de CJM Hunedoara 
CJM Hunedoara nu prelucrează date personale speciale care dezvăluie originea rasială sau etnică, opiniile politice, sau convingerile filozofice sau apartenenţa la sindicate şi prelucrarea de date genetice, de date biometrice pentru identificarea unică a unei persoane fizice, date privind viaţa sexuală sau orientarea sexuală ale unei persoane fizice.

CJM Hunedoara prelucrează date speciale ale medicilor și angajaţilor în ce priveşte starea de sănătate în condiţiile precizate la articolul 9, alineatul 2, litera (d) şi (h) din GDPR. Datele biometrice ale medicilor și angajaţilor (fotografia personală) pot fi prelucrate numai dacă angajatul şi-a dat consimţământul explicit pentru prelucrarea acestui tip special de date, conform articol 9, aliniat 1, litera (a). 

Dacă consideraţi că într-un document pe care l-aţi furnizat la înscrierea în CJM Hunedoara sau angajare, din propria iniţiativă (cerere, formular de candidatură, CV, scrisoare de motivaţie) aţi prezentat date personale sensibile, puteţi să solicitaţi ştergerea acestor informaţii şi dovada ştergerii lor.

5. Sursa datelor cu caracter personal 
CJM Hunedoara colectează date personale direct de la dumneavoastră sau de la terţi (cum ar fi recomandări , adeverinţe de la DSP, CJAS, Registrul Comerțului, alte colegii teritoriale, instituţii de învăţământ) sau documente publice. 

În cazul în care trebuie să prelucrăm date cu caracter personal obţinute de la terţi persoane juridice, aceştia din urmă au obligaţia de a vă furniza informaţiile necesare cu privire la utilizarea datelor cu caracter personal transmise. Membrii și angajaţii noştri pot utiliza secţiunile relevante ale acestei notificări sau îndruma persoanele vizate la aceasta, după caz.
6. Categorii de destinatari ai datelor cu caracter personal 
Datele personale ale medicilor, membrii ai CJM Hunedoara precum și angajaţilor cu contract de muncă, sunt destinate utilizării de către operator (CJM Hunedoara) şi sunt comunicate următorilor destinatari: 

a) persoana vizată (medicul, membru al CJM și angajatul); 

b) autorităţi publice centrale / locale ; 

c) servicii sociale şi de sănătate ;
d) societăţi bancare; 

e) forului tutelar CMR și celorlalte colegii teritoriale;

 f) unităților sanitare. 

CJM Hunedoara garantează fiecărui angajat că dezvăluirea datelor către terţi se fac în baza prevederilor legale pentru categoriile de destinatari precizaţi la litera a) - c) şi numai pe baza consimţământului / cererii exprese a medicului membru sau angajatului, lit d) - f). 

7. Perioada de stocare a datelor personale 
CJM Hunedoara păstrează datele personale ale medicilor membrii ai CJM Hunedoara precum și angajaţilor, atât timp cât este necesar scopului pentru care au fost colectate, în concordanţă cu legislaţia privind protecţia datelor personale. 

Durata de păstrare a datelor prelucrate în vederea înscrierii în colegiul medicilor, a avizării precum și a încheierii contractului individual de muncă este nedeterminată.
Dacă la un moment dat, fiind în afara asociației profesionale sau a obligaţiilor contractuale de muncă, vă veţi exercita dreptul la ştergere a datelor, CJM Hunedoara va continua să păstreze un set de date personale de bază (nume, data naşterii, date studii, specializări, perioada în care ați fost membru CJM, telefon, email, etc.) conform cerinţelor legale.

8. Drepturile dumneavoastră

Ca şi persoană vizată, puteţi contacta angajații noștri permanenți în orice moment şi în mod gratuit, cu o notificare, folosind datele personale de contact, în vederea exercitării drepturilor dvs. în conformitate cu GDPR. Aceste drepturi sunt următoarele:

• Dreptul de a primi informaţii cu privire la prelucrarea datelor şi o copie a datelor procesate (dreptul de acces, articolul 15 GDPR);
• Dreptul de a solicita rectificarea datelor inexacte sau completarea datelor incomplete (dreptul de acces, art. 16 GDPR);
• Dreptul de a solicita ştergerea datelor cu caracter personal şi, în cazul în care datele cu caracter personal au fost făcute publice, transmiterea informaţiilor referitoare la solicitarea de ştergere către alţi operatori (dreptul de ştergere, articolul 17 GDPR);
• Dreptul de a solicita restricţionarea prelucrării datelor (dreptul la restricţionare a procesării, articolul 18 GDPR);
• Dreptul de a primi datele personale cu privire la persoana vizată într-un format structurat, utilizat în mod obişnuit şi mecanolizibil şi de a solicita transmiterea acestor date către un alt operator (dreptul la portabilitatea datelor, articolul 20 GDPR),
• Dreptul de a se opune prelucrării datelor cu intenţia de a înceta prelucrarea (dreptul la obiecţie, articolul 21 GDPR);
• Dreptul de a retrage oricând un consimţământ dat în vederea opririi unei prelucrări a datelor care se bazează pe consimţământul dvs. Retragerea nu va afecta legalitatea prelucrării pe baza consimţământului acordat înainte de retragere (dreptul de retragere a consimţământului, articolul 7 GDPR);
• Dreptul de a depune o plângere la o autoritate de supraveghere dacă consideraţi că prelucrarea datelor este o încălcare a GDPR (dreptul de a depune o plângere la o autoritate de supraveghere, articolul 77 GDPR).

Datorită posibilelor modificări ale legislaţiei, o modificare a acestor notificări privind protecţia datelor poate deveni necesară. În acest caz, vă vom informa despre astfel de modificări. În măsura în care modificările afectează o prelucrare care se bazează pe consimţământul dvs., vă vom solicita un nou consimţământ, dacă este necesar.
